text: Rotter lukkede butik
  27 januar 2014 kl. 12.39
  Brugsen i Ulkebøl ventes at genåbne onsdag eller torsdag i denne uge efter et rottebesøg.
  Tirsdag i sidste uge opdagede personalet, at der var gnavet hul i poser med rugbrød. Siden fandt man spor af rotter.
  Rotten eller rotterne er formentlig kommet ind via en tørlagt kloak og et hul til ledninger.
  De to adgangsveje er nu blevet lukket, og siden er der ikke set spor af rotter.
  Butikken skal gøres grundig ren, og de kasserede varer skal erstattes.
  